གེ་སར་སྒྲུང་གིས་བོད་ཀྱི་རྩོམ་རིག་ཁྲོད་གོ་ས་གལ་ཆེན་བཟུང་ཡོད།བོད་ཁུལ་དུ་གེ་སར་སྒྲུང་དང་འབྲེལ་བའི་ལག་བྲིས་མ་དང་པར་གཞི་མི་འདྲ་བ་མང་པོ་ཡོད་ལ།ལོ་རྒྱུས་སྟེང་གེ་སར་ཟེར་བའི་མི་ཞིག་དོན་དངོས་སུ་བྱུང་ཡོད་མེད་ཐད་ནས་ཀྱང་རྩོད་གླེང་མཚམས་འཇོག་བྱས་མྱོང་མེད།ཁོང་གི་བསམ་པར།ཁམས་ཁུལ་ནས་ཐོན་པ་དང་ལྷག་པར་དུ་སྡེ་དགེ་ས་ཆ་ནས་བྱུང་བའི་ལག་བྲིས་མ་དང་ཤིང་པར་མ།དེ་མིན་དམངས་ཁྲོད་ཀྱི་སྒྲུང་བ་བཅས་ནི་བོད་ཁུལ་དུ་ཆེས་མང་བ་དང་ཆེས་ཕུལ་དུ་བྱུང་བའང་ཡིན།ཧྥ་རན་སིའི་བོད་རིག་པ་ཆེད་མཁས་པ་ཏ་ཝེ་ཉི་ཨེར་ལྕམ་མོས་བརྩམས་པའི་གླིང་རྗེ་གེ་སར་རྒྱལ་པོའི་རྣམ་ཐརགྱི་གླེང་གཞིའི་ཁྲོད་དུ།ཁམས་ཤར་མའི་པར་གཞི་ནི་བོད་ཁུལ་དུ་ཆེས་སྙན་གྲགས་ཆེ།དེ་ནི་དཔའ་བོའི་ཕ་ཡུལ་ཁོ་ན་ཙམ་དུ་སྙན་གྲགས་ཆེ་བ་མ་ཡིན་པར།ལྷ་ས་དང་བོད་ཁུལ་ཡོངས་ཀྱིས་པར་གཞི་ཆེས་ལེགས་པོར་བརྩི།དེ་བས་ཆེས་ལེགས་ཤོས་ཀྱི་པར་གཞི་ཞེས་བརྗོད་ཀྱང་ཆོག་ཆོག་ཡིན།ཞེས་བསྟན་ཡོད།